Illinois Emergency Homeowner Assistance Fund (ILHAF) Mga Madalas na Itanong Huling Binago: 4/8/2022 Pangkalahatang-ideya ng Programa 1. Ano ang Illinois Emergency Homeowner Assistance Fund (ILHAF) Program? 2. Ano ang babayaran ng $30,000 ILHAF Grant? 3. Kailan ang Panahon ng Aplikasyon ng ILHAF Program? Pagiging Kuwalipikado 4. Sino ang karapat-dapat na mag-apply para sa tulong sa pamamagitan ng programa ng ILHAF? 5. Maaari ba akong mag-apply kung tumanggap ako ng pagbabago ng mortgage dahil nahuli ako sa aking mga pagbabayad sa pabahay dahil sa COVID? 6. Maaari ba akong mag-apply kung ako ay nasa forbearance pa rin sa aking bangko? 7. Maaari ba akong mag-apply kung ako ay kasalukuyang nasa isang legal na paglilitis para sa mga hindi nabayarang pagbabayad sa pabahay? 8. Maaari ba akong mag-apply kung nakatanggap ako ng pangkagipitang tulong sa mortgage mula sa IHDA sa nakaraan? 9. Maaari ba akong mag-apply kung wala akong mortgage sa aking bahay? Ang Aplikasyon sa ILHAF 10. Paano ako mag-a-apply para sa tulong ng ILHAF? 11. Ano ang maaari kong gawin upang maghanda para sa aplikasyon? 12. Anong dokumentasyon ang kailangan ko para mag-apply para sa ILHAF? 13. Sino ang kailangan kong isama bilang miyembro ng aking sambahayan sa aking aplikasyon sa ILHAF? Dapat ko bang isama ang mga bata? 14. Kailangan ko bang maghintay para makakuha ng tulong mula sa aking bangko bago mag-apply para sa ILHAF? 15. Sino ang makakatulong sa akin kung mayroon akong mga katanungan kung paano makipag-ugnayan sa aking bangko o servicer para sa loss mitigation? 16. Paano ko malalaman ang katayuan ng aking ipinasang aplikasyon? 17. Ano ang ibig sabihin ng mga katawagan sa katayuan ng aplikasyon? 18. Kailan ako aabisuhan kung naaprubahan o tinanggihan ang aking aplikasyon? Karagdagang Impormasyon 19. Pansamantala bang ihihinto ng aking mortgage servicer ang mga paglilitis sa pagreremata [foreclosure] kung mag-a-apply ako para sa tulong ng ILHAF? 20. Maaari ba akong mag-apply sa ibang mga programa sa pangkagipitang tulong sa mortgage na inaalok ng aking lungsod o lalawigan [county]? 21. Paano kung kailangan ko ng tulong sa pagbabayad ng aking utility bills?
Mga Madalas na Itanong Paunawa: ● Ang impormasyong kasama sa dokumentong ito ay binabago nang regular kapag naaangkop. Pangkalahatang-ideya ng Programa 1. Ano ang Illinois Emergency Homeowner Assistance Fund (ILHAF) Program? Ang American Rescue Plan na ipinasa ng Kongreso noong Marso ng 2021 ay nagbigay sa Illinois ng mga pondo para tulungan ang mga may-ari ng bahay na nasa panganib na ma-default, maremata, at mawalan ng tirahan bilang resulta ng pandemya ng COVID-19. Ang mga may-ari ng bahay sa Illinois na nakakaranas ng kahirapan sa pananalapi na nauugnay sa pandemya ng COVID-19 ay maaaring mag-apply para sa tulong sa pabahay na hanggang $30,000. Ang programa ay pinangangasiwaan ng Illinois Housing Development Authority (IHDA). Ang tulong ay babayaran nang direkta sa loan servicer ng mortgagor, sa pangkat ng pagbubuwis, o sa iba pang naaprubahang entidad sa ngalan ng may-ari ng bahay. Ang mga may-ari ng bahay na lubhang naapektuhan ng pandemya ay uunahin sa pamamahagi ng mga pondo. 2. Ano ang babayaran ng $30,000 ILHAF Grant? Ang mga kuwalipikadong may-ari ng bahay ay maaaring makatanggap ng pondo na hanggang $30,000 bawat sambahayan upang bayaran ang: Mga nakaligtaang pagbabayad ng mortgage ● Pagbabalik ng mortgage o iba pang mga gastos na nauugnay sa pabahay na nauugnay sa isang panahon ng forbearance na dinulot ng pandemya Mga nakaligtaang buwis sa ari-arian ● Nakaligtaang insurance ng may-ari ng bahay at/o insurance sa baha ● Mga nakaligtaang bayarin sa Homeowners'/Condominium/Co-Op Association ● Nakaligtaang renta ng mobile home lot ● Hanggang 3 buwan ng mga inaasahang pagbabayad, kung kinakailangan 3. Kailan ang Panahon ng Aplikasyon ng ILHAF Program? Ang mga aplikasyon sa ILHAF ay tatanggapin simula Abril 11, 2022. Maa-access ang online na aplikasyon sa Pagiging Kuwalipikado 4. Sino ang karapat-dapat na mag-apply para sa tulong sa pamamagitan ng programa ng ILHAF? Ang mga may-ari ng bahay sa Illinois ay maaaring maging kuwalipikado para sa tulong ng ILHAF kung: Ang sambahayan ay nakaranas ng kahirapan sa pananalapi na tuwiran o di-tuwirang nauugnay sa COVID-19 na nagsimula, nagpatuloy, o lumala pagkatapos ng Enero 21, 2020. ● Ang sambahayan ay huli ng hindi bababa sa 30 araw sa kanilang pangunahin/unang
pagbabayad sa mortgage, na may isang eksepsyon: ang mga may-ari ng bahay na walang mortgage ay maaaring mag-apply para sa tulong kung sila ay huli sa pagbabayad ng mga nakaligtaang buwis sa ari-arian. Ang sambahayan ay may kita na katumbas o mas mababa sa 150% ng Area Median Income. ● Ang sambahayan ay nagmamay-ari at kasalukuyang nakatira sa bahay bilang kanilang pangunahing tirahan. Kabilang sa mga kwalipikadong property ang: o Mga property para sa isang pamilya (nakakabit o nakahiwalay) o Mga unit ng condominium o 1 hanggang 4 na unit na property kung saan ang may-ari ng bahay ay nakatira sa isa sa mga unit bilang kanilang pangunahing tirahan o Manufactured homes na permanenteng nakakabit sa property at binubuwisan bilang real estate o Mobile homes na hindi permanenteng nakakabit sa real property 5. Maaari ba akong mag-apply kung tumanggap ako ng pagbabago ng mortgage dahil nahuli ako sa aking mga pagbabayad sa pabahay dahil sa COVID-19? Oo, ngunit kung huli ka ng hindi bababa sa 30 araw sa iyong binagong mga pagbabayad sa mortgage dahil sa kahirapan sa pananalapi na nauugnay sa COVID-19. Ang mga may-ari ng bahay na kasalukuyang nasa kanilang binagong buwanang pagbabayad sa mortgage ay hindi magiging karapat-dapat para sa tulong ng ILHAF. 6. Maaari ba akong mag-apply kung ako ay nasa forbearance pa rin sa aking bangko? Oo. Maaari kang mag-apply para sa ILHAF habang ikaw ay nasa forbearance pa. 7. Maaari ba akong mag-apply kung ako ay kasalukuyang nasa isang legal na paglilitis para sa mga hindi nabayarang pagbabayad sa pabahay? Oo. Kung ikaw ay kasalukuyang nasa pagreremata [foreclosure], o sa ibang uri ng legal na paglilitis, maaari ka pa ring mag-apply para sa tulong sa ilalim ng ILHAF. Ang mga may-ari ng bahay na nasa aktibong legal na paglilitis ay hinihikayat na mag-apply sa sandaling magbukas ang programa, at maaari ding tumulong ang ILHAF sa pagkonekta sa iyo sa mga libreng serbisyong legal kung hindi ka pa kinakatawan ng isang abogado. 8. Maaari ba akong mag-apply kung nakatanggap ako ng pangkagipitang tulong sa mortgage mula sa IHDA sa nakaraan? Oo, maaaring mag-apply ang mga may-ari ng bahay para sa tulong ng ILHAF kahit na nakatanggap sila ng pangkagipitang tulong sa mortgage sa nakaraan. Gayunpaman, kung ang isang may-ari ng bahay ay nakatanggap ng pangkagipitang tulong sa mortgage para mabayaran ang mga pagbabayad sa mortgage sa 2020, maaari lamang silang makatanggap ng tulong ng ILHAF para sa mga gastos na natamo noong 2021. 9. Maaari ba akong mag-apply kung wala akong mortgage sa aking bahay? Oo, ang mga may-ari ng bahay na walang mortgage ngunit huli sa kanilang mga buwis sa ari-arian ay maaaring mag-apply para sa tulong sa pagbabayad ng kanilang mga nakaligtaang buwis upang maiwasan ang pagreremata. Ang Aplikasyon sa ILHAF
10. Paano ako mag-a-apply para sa tulong ng ILHAF? Maaaring kumpletuhin ng mga may-ari ng bahay ang kanilang online na aplikasyon sa ILHAF sa pamamagitan ng pagbisita sa at pagkumpleto ng questionnaire sa pre-eligibility, paggawa ng ILHAF account, at pagbibigay ng mga kinakailangang impormasyon at dokumento. Hinihikayat ang mga aplikante na suriin ang mga pamantayan sa pagiging kuwalipikado at listahan ng mga kinakailangang dokumento na makukuha sa bago simulan ang kanilang aplikasyon. 11. Ano ang maaari kong gawin upang maghanda para sa aplikasyon? Ang mga aplikante ay lubos na hinihikayat na gawin ang mga sumusunod na paghahanda bago sila mag-apply para sa ILHAF: Maging Maalam: ang mga may-ari ng bahay ay lubos na hinihikayat na dumalo sa isang webinar na ibinibigay ng IHDA bago ang pagbubukas ng application portal. Ang webinar ay magbibigay ng isang road map para sundin mo upang gawing mas mahusay ang proseso ng aplikasyon. Kabilang sa mga paksa ang: o Mga pangunahing kaalaman sa mortgage o Deskripsyon ng loss mitigation o Proseso ng pagreremata [foreclosure] o Proseso ng aplikasyon sa ILHAF at pagiging kuwalipikado sa programa o Iba pang mga libreng mapagkukunan na magagamit mo, kabilang ang counseling sa pabahay at tulong legal Tingnan ang buong iskedyul ng webinar at mga instruksyon para dumalo sa main page ng ILHAF. Tuklasin ang Iyong Mga Opsyon: ang mga may-ari ng bahay ay inaatasan na makipag-ugnayan sa kanilang mortgage servicer o sa isang HUD-certified na ahensya ng counseling sa pabahay upang talakayin ang mga opsyon sa loss mitigation bago sila maging karapat-dapat na makatanggap ng tulong. Mag-iskedyul ng pagpupulong sa isang ahensya ng counseling sa pabahay na aprobado ng HUD sa lalong madaling panahon. Magsimula: suriin ang listahan ng mga Katanggap-tanggap na Dokumentasyon at maging handa sa lahat ng kinakailangang mga dokumento kapag nagbukas ang aplikasyon sa Abril 2022. 12. Anong dokumentasyon ang kailangan ko para mag-apply para sa ILHAF? Available ang kumpletong listahan ng mga katanggap-tanggap na dokumento dito. Para sa lahat ng aplikasyon: Patunay ng pagmamay-ari ● Patunay ng tirahan/paninirahan ● Patunay ng pagkakakilanlan para sa aplikante at sinumang co-borrowers ● Patunay ng kita para sa bawat miyembro ng sambahayan ● Sertipiko ng Counseling sa Pabahay ● Liham mula sa mortgage servicer na nagdedetalye ng mga pagsisikap sa loss mitigation
Kung naaangkop sa hiniling na tulong: Mortgage statement (kinakailangan para sa lahat ng files maliban kung nag-a-apply para sa tulong sa buwis lamang) Mobile home loan statement (kung naaangkop) ● Pangalawa at pangatlong mortgage statement (kung naaangkop) ● Property tax statement (kinakailangan kapag nag-a-apply para sa tulong sa buwis) ● Property Insurance statement (kinakailangan kapag nag-a-apply para sa tulong sa property insurance) Property flood insurance statement (kinakailangan kapag nag-a-apply para sa tulong sa flood insurance) Homeowner Association/Condo Association/Co-Op Statement/Lot Rent Statement (kung naaangkop) Kasunduan sa pag-upa ng lote (kinakailangan kapag nag-a-apply para sa tulong sa pag-upa ng lote) Mga kondisyonal na dokumento para sa mga espesyal na kalagayan (magsumite ng mga kopya ng alinmang natanggap): Notisya ng default mula sa servicer ● Mga dokumento ng korte para sa mga paglilitis sa pagreremata ● Abiso tungkol sa paparating na pagbebenta ng property tax ● Abiso tungkol sa paparating na sheriff's sale ● Pag-apruba mula sa isang bankruptcy trustee para sa IHDA na makipag-ugnayan sa mga nagpapautang Notisya sa bankruptcy discharge ● Kasunduan sa forbearance 13. Sino ang kailangan kong isama bilang miyembro ng aking sambahayan sa aking aplikasyon sa ILHAF? Dapat ko bang isama ang mga bata? Hihilingin sa iyo na iulat ang kabuuang bilang ng mga taong nakatira sa iyong sambahayan, gayundin ang alinman sa mga miyembrong iyon na higit sa 18 taong gulang at kumikita - hindi alintana kung sila ay nag-aambag sa mga gastusin sa bahay. 14. Kailangan ko bang maghintay para makakuha ng tulong mula sa aking bangko bago mag-apply para sa ILHAF? Hindi, dapat kang mag-apply para sa ILHAF sa sandaling bukas ang portal ng aplikasyon. Gayunpaman, ang mga may-ari ng bahay ay inaatasan na makipag-ugnayan sa kanilang mortgage servicer o isang HUD-certified na housing counselor upang subukang lutasin ang kanilang delinquency sa mortgage bago ikonsidera ang kanilang aplikasyon para sa tulong ng ILHAF. Dapat makipag-ugnayan ang mga may-ari ng bahay sa kanilang mortgage servicer sa lalong madaling panahon upang talakayin ang kanilang mga opsyon. 15. Sino ang makakatulong sa akin kung mayroon akong mga katanungan kung paano makipag-ugnayan sa aking bangko o servicer para sa loss mitigation? Mangyaring makipag-ugnayan sa iyong pinakamalapit na ahensya ng counseling sa pabahay na aprobado ng HUD. 16. Paano ko malalaman ang katayuan ng aking ipinasang aplikasyon?
Maaaring tingnan ng mga aplikante ang katayuan ng kanilang aplikasyon sa pamamagitan ng pag-log in sa kanilang ILHAF account. Ililista ang inyong status sa dashboard ng inyong aplikasyon. Pakitandaan na ang mga update sa katayuan ng aplikasyon ay hindi magiging available kaagad. 17. Ano ang ibig sabihin ng mga katawagan sa katayuan ng aplikasyon? Makikita ninyo ang mga posibleng katawagan sa katayuan sa panahon ng proseso ng aplikasyon: ● Naisumite (Naghihintay para sa Data ng Co-Borrower) [Submitted (Waiting for Co-Borrower Data)]: Naisumite na ang iyong aplikasyon ngunit hindi pa masusuri dahil ang (mga) co-borrower na tinukoy mo sa iyong aplikasyon ay hindi pa nakumpleto ang kanilang bahagi. Nasa Pagsusuri [In Review]: Ang iyong aplikasyon ay nasa pila para masuri o ito ay sinusuri na. ● Kailangan ng Karagdagang Impormasyon - Ang mga Instruksyon ay Ipinadala sa Email [More Info Needed - Instructions Sent to Email]: Kailangan namin ng karagdagang impormasyon mula sa iyo upang makumpleto ang aming pagsusuri sa iyong aplikasyon. Pakitingnan ang iyong email para sa isang abiso na nagpapaliwanag kung ano ang kailangan. Makipag-ugnayan sa isang Housing Counselor na Aprobado ng HUD [Contact a HUD Approved Housing Counselor]: Kailangan namin ng sertipiko mula sa isang housing counselor na aprobado ng HUD upang makumpleto ang aming pagsusuri sa iyong aplikasyon. Mangyaring makipag-ugnayan sa isang HUD-certified na ahensya ng counseling sa pabahay upang makakuha ng sertipiko at kumpletuhin ang aplikasyon. Isinangguni sa Legal Aid [Referred to Legal Aid]: Batay sa pagsusuri ng data ng iyong aplikasyon, maaaring kapaki-pakinabang ang tulong mula sa legal aid. Nakipagsosyo kami sa mga organisasyon ng legal aid sa buong estado na maaaring makatulong. Ang isang listahan ng mga kasosyong organisasyon ng legal aid ay makikita sa illinoishousinghelp.org/ilhaf Naghihintay sa Tugon ng Mortgage Servicer [Waiting for Mortgage Servicer Response]: Kailangan namin ng karagdagang impormasyon mula sa iyong mortgage servicer upang makumpleto ang aming pagsusuri sa iyong aplikasyon. Magpapatuloy ang pagsusuri sa sandaling makatanggap kami ng tugon. Maaaring tumagal ng hanggang 6 na linggo bago tumugon ang mga servicer. Pagsusuri ng Quality Control [Quality Control Review]: Ang iyong aplikasyon ay napili para sa isang karagdagang pagsusuri upang matiyak na sinusunod namin ang lahat ng mga patakaran ng programa. ● Aprobado [Approved]: Ang iyong aplikasyon ay naaprubahan. Magsusumite kami ng bayad sa loob ng 1-3 business days. Nabayaran [Paid]: Ang iyong aplikasyon ay naaprubahan at nagpadala kami ng bayad sa ngalan mo para sa naaprubahang tulong. Tinanggihan [Denied]: Hindi nakamit ng iyong aplikasyon ang mga pamantayan sa pagiging kuwalipikado at ito ay tinanggihan. 18. Kailan ako aabisuhan kung naaprubahan o tinanggihan ang aking aplikasyon? Ang mga pagsusuri sa mga nakumpletong aplikasyon sa ILHAF ay magsisimula sa Mayo 2022. Ang mga timeline ng pagbabayad ay nakadepende sa oras ng pagtugon ng iyong mortgage servicer, bukod sa iba pang mga dahilan. Pakitingnan ang iyong ILHAF account para sa mga update sa katayuan ng aplikasyon. Karagdagang Impormasyon 19. Pansamantala bang ihihinto ng aking mortgage servicer ang mga paglilitis sa pagreremata [foreclosure] kung mag-a-apply ako para sa tulong ng ILHAF?
Kung ang iyong mortgage ay suportado ng Fannie Mae o Freddie Mac, kinakailangang suspindihin ng iyong mortgage servicer ang mga aktibidad sa pagreremata nang hanggang 60 araw pagkatapos maabisuhan na ikaw ay nag-apply para sa tulong ng ILHAF. Ang mga instruksyon para tingnan kung sino ang sumusuporta sa iyong mortgage ay matatagpuan dito. 20. Maaari ba akong mag-apply sa ibang mga programa sa pangkagipitang tulong sa mortgage na inaalok ng aking lungsod o lalawigan [county]? Oo, gayunpaman, ang mga may-ari ng bahay ay hindi makakatanggap ng tulong sa mortgage mula sa higit sa isang mapagkukunan sa parehong panahon. Ang pagdodoble ng mga benepisyo ay tahasang ipinagbabawal. 21. Paano kung kailangan ko ng tulong sa pagbabayad ng aking utility bills? Kung kailangan mo rin ng tulong sa utility, mangyaring makipag-ugnayan sa Department of Commerce & Economic Opportunity ("DCEO") para sa impormasyon sa pagiging kuwalipikado at kung paano mag-apply para sa mga pondo ng tulong sa utility sa pamamagitan ng kanilang Low Income Home Energy Assistance Program (LIHEAP).